2016. gada 2. februārī Noteikumi Nr. 74

Rīgā (prot. Nr. 5  12. §)

**Grozījumi Ministru kabineta 2013. gada 10. decembra noteikumos Nr. 1415 "Datu valsts inspekcijas nolikums"**

Izdoti saskaņā ar

Valsts pārvaldes iekārtas likuma

16. panta pirmo daļu

Izdarīt Ministru kabineta 2013. gada 10. decembra noteikumos Nr. 1415 "Datu valsts inspekcijas nolikums" (Latvijas Vēstnesis, 2013, 244. nr.) šādus grozījumus:

1. Aizstāt 2. punktā vārdus "informācijas sabiedrības pakalpojumu aprites uzraudzība atbilstoši kompetencei" ar vārdiem "informācijas sabiedrības pakalpojumu aprites uzraudzība un kredītinformācijas biroju uzraudzība atbilstoši kompetencei".

2. Papildināt noteikumus ar 3.4. un 3.5. apakšpunktu šādā redakcijā:

"3.4. izsniegt licenci kredītinformācijas biroja darbībai;

3.5. uzraudzīt kredītinformācijas biroju darbību."

3. Aizstāt 4., 5. un 9. punktā vārdus "un parādu ārpustiesas atgūšanas jomu regulējošajos normatīvajos aktos" ar vārdiem "parādu ārpustiesas atgūšanas jomu un kredītinformācijas biroju darbību regulējošajos normatīvajos aktos".

Ministru prezidente Laimdota Straujuma

Tieslietu ministrs Dzintars Rasnačs